**บันทึกรายงานการประชุม**

สภาองค์การบริหารส่วนตำบลหนองตะไก้

**สมัยสามัญ สมัยที่ 3 ประจำปี พ.ศ. 2561**

**ครั้งที่ 2**

## วันพุธที่ 15 สิงหาคม พ.ศ. 2561

**ณ ห้องประชุมองค์การบริหารส่วนตำบลหนองตะไก้**

…………………………..

# ผู้มาประชุม จำนวน 23 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุชาติ | ตรงกลาง | ประธานสภา อบต. หนองตะไก้ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภา อบต. หนองตะไก้ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต. หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต. หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต. หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต. หมู่ที่ 2 | ชาญชัย | ดอนกระโทก |
| 7 | นางสาวมรกต | ดอนกระโทก | สมาชิกสภา อบต. หมู่ที่ 3 | มรกต | ดอนกระโทก |
| 8 | นางรวยริน | พิมพ์ปรุ | สมาชิกสภา อบต. หมู่ที่ 3 | รวยริน | พิมพ์ปรุ |
| 9 | นายเอนก | พวงพิมาย | สมาชิกสภา อบต. หมู่ที่ 4 | เอนก | พวงพิมาย |
| 10 | นายพงษ์ศิริ | ชิดดีนอก | สมาชิกสภา อบต. หมู่ที่ 4 | พงษ์ศิริ | ชิดดีนอก |
| 1112 | นายรุ้งนายชนะ | เจือกระโทกแก้วดอนรี | สมาชิกสภา อบต. หมู่ที่ 5สมาชิกสภา อบต. หมู่ที่ 6 | รุ้งชนะ | เจือกระโทกแก้วดอนรี |
| 13 | นายอาทิตย์ | มากมูล | สมาชิกสภา อบต. หมู่ที่ 6 | อาทิตย์ | มากมูล |
| 14 | นายสิรภพ | ดอนกระโทก | สมาชิกสภา อบต. หมู่ที่ 7 | สิรภพ | ดอนกระโทก |
| 15 | นายอำนวย | ทูลกลาง | สมาชิกสภา อบต. หมู่ที่ 8 | อำนวย | ทูลกลาง |
| 16 | นางสาวธนพร | คูณกระโทก | สมาชิกสภา อบต. หมู่ที่ 8 | ธนพร | คูณกระโทก |
| 17 | นายพัน | หาญสงคราม | สมาชิกสภา อบต. หมู่ที่ 9 | พัน | หาญสงคราม |
| 18 | นายวัชระ | มูลกระโทก | สมาชิกสภา อบต. หมู่ที่ 9 | วัชร | มูลกระโทก |
| 19 | นายสุพรรณ | เชื้อนนท์ | สมาชิกสภา อบต. หมู่ที่ 10 | สุพรรณ | เชื้อนนท์ |
| 20 | นางชะม้าย | ศรีเกาะ | สมาชิกสภา อบต. หมู่ที่ 11 | ชะม้าย | ศรีเกาะ |
| 21 | นายอูน | กรวยสวัสดิ์ | สมาชิกสภา อบต. หมู่ที่ 11 | อูน | กรวยสวัสดิ์ |
| 22 | นายมานิตย์ | พิกุลทอง | สมาชิกสภา อบต. หมู่ที่ 12 | มานิตย์ | พิกุลทอง |
| 23 | นายสุเมธ | ทิศกลาง | เลขานุการสภา อบต. หนองตะไก้ | สุเมธ | ทิศกลาง |

# ผู้ลาการประชุมจำนวน 2 คน

|  |  |  |
| --- | --- | --- |
| ลำดับที่ | ชื่อ-สกุล | ตำแหน่ง |
| 1 | นายทศพล | ศิริวงค์ | สมาชิกสภา อบต. หมู่ที่ 5 |

#  2 นายสมเด็จ ชัยสูงเนิน สมาชิกสภา อบต. หมู่ที่ 12

# ผู้ขาดประชุม จำนวน - คน

/ผู้เข้าร่วมประชุม...

# ผู้เข้าร่วมประชุม จำนวน 12 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายนิติเศรษฐ์ | สงมะเริง | เลขานุการนายกฯ | นิติเศรษฐ์ | สงมะเริง |
| 5 | นายวิรัช | มานะการ | รองปลัด อบต. | วิรัช | มานะการ |
| 6 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 7 | นางสุกัญญา | ทองเหลือง | ผู้อำนวยการกองคลัง | สุกัญญา | ทองเหลือง |
| 8 | นางสาวจารุณีย์ | เดชา | หัวหน้าสำนักปลัด  | จารุณีย์ | เดชา |
| 9 | นางสาวอารีย์ | ชัยชนะ | ผู้อำนวยการกองสวัสดิการฯ | อารีย์ | ชัยชนะ |
| 10 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 11 | นายพิเชฎฐ์ | พริ้งกระโทก | นายช่างโยธาอาวุโส | พิเชฎฐ์ | พริ้งกระโทก |
| 12 | น.ส.ณัฐนันท์ | ยังทะเล | นักวิเคราะห์นโยบายฯ | ณัฐนันท์ | ยังทะเล |

เริ่มประชุมเวลา 10.00 น.

เมื่อสมาชิกสภา อบต.หนองตะไก้มาถึงที่ประชุมโดยพร้อมเพรียงกันแล้ว เลขานุการสภาอบต. จึงเรียกให้สมาชิกสภา อบต. เข้าห้องประชุม และเชิญประธานสภาฯจุดเทียน ธูป สวดมนต์และเปิดการประชุมสภา อบต. สมัยสามัญ สมัยที่ 3 ประจำปี พ.ศ. 2561 ครั้งที่ 2

|  |  |
| --- | --- |
| **ระเบียบวาระที่ 1** | **เรื่องที่ประธานจะแจ้งต่อที่ประชุม** |
| ประธานสภาฯ(นายสุชาติ ตรงกลาง) | : สวัสดีครับท่านนายกฯ สมาชิกสภา อบต. หัวหน้าส่วนราชการและผู้เข้าร่วมประชุมทุกท่าน ผมขอเปิดประชุมสภา อบต.หนองตะไก้ ซึ่งวันนี้เป็นการประชุมสภา สมัยสามัญ สมัยที่ 3 ประจำปี พ.ศ. 2561 ครั้งที่ 2: ขอขอบคุณท่านสมาชิกสภาฯ อบต. ทุกท่าน ที่ได้เข้าร่วมกิจกรรมวันแม่แห่งชาติ ในวันที่ 12 สิงหาคม ที่ผ่านมา ณ ที่ว่าการอำเภอหนองบุญมาก |
| **ระเบียบวาระที่ 2** | รับรองรายงานการประชุม |
|  | **2.1 การรับรองรายงานการประชุมสภา อบต. สมัยสามัญ สมัยที่ 3 ประจำปี พ.ศ. 2561 ครั้งที่ 1 เมื่อวันจันทร์ที่ 6 สิงหาคม 2561** |
| ประธานสภาฯ(นายสุชาติ ตรงกลาง) | : การรับรองรายงานการประชุมในวันนี้ จะรับรองรายงานการประชุมสภา สมัยสามัญสมัยที่ 3 ประจำปี พ.ศ. 2561 ครั้งที่ 1 เมื่อวันจันทร์ที่ 6 สิงหาคม 2561 |
|  | : ต่อไปขอเชิญเลขานุการสภาฯ อ่านบันทึกรายงานการประชุมสภา สมัยสามัญ สมัยที่ 3 ประจำปี พ.ศ.2561 ครั้งที่ 1 เมื่อวันที่ 6 สิงหาคม 2561 รายงานต่อที่ประชุมฯ  |
| เลขานุการสภาฯ(นายสุเมธ ทิศกลาง) | : เลขานุการสภาฯ ได้อ่านรายงานการประชุมสภาฯ  |
| ประธานสภาฯ(นายสุชาติ ตรงกลาง) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้ามีขอเชิญครับ |
| สมาชิกสภา อบต. หมู่ที่ 7(นายสิรภพ ดอนกระโทก) | : ขอแก้ไข หน้า 5 บรรทัดที่ 24 ข้อความเดิม “**ถนน คสล.บริเวณรอบสระเก็บน้ำสาธารณประโยชน์ หมู่ที่ 2** ” แก้ไขเป็น “**ถนน คสล.จากบ้านนายลำไพ ทองกลาง - บ้านนายสุพรรณ์ ทองกลาง หมู่ที่ 8 บ้านเสริมสุข**”: ขอแก้ไข หน้า 21 บรรทัดที่ 24 ข้อความเดิม “**คนที่ 2**” แก้ไขเป็น “**คนที่ 3**” |
| ประธานสภาฯ(นายสุชาติ ตรงกลาง) | : สมาชิกสภา อบต. ท่านใดเห็นชอบให้แก้ไขข้อความในรายงานประชุมสภาฯ สมัยสามัญ สมัยที่ 3/2561 วันที่ 6 สิงหาคม 2561 ตามที่นายสิรภพ ดอนกระโทก สมาชิกสภา อบต. หมู่ที่ 7 ขอแก้ไข โปรดยกมือครับ |
| **มติที่ประชุม** | : เห็นชอบ 21 เสียง งดออกเสียง 1 เสียง 1. นายสุชาติ ตรงกลาง ประธานสภาฯลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสมเด็จ ชัยสูงเนิน สมาชิกสภา อบต.หมู่ที่ 12 |
| สมาชิกสภา อบต. หมู่ที่ 1(นายสุรพงษ์ ดื่มพุทรา) | : ขอแก้ไข หน้า 9 บรรทัดที่ 16 ขอให้เพิ่มข้อความ นายก อบต. เป็นคนอนุญาตให้ใครเป็นผู้ตอบคำถามครับ : ขอแก้ไข หน้า 13 บรรทัดที่ 20 ข้อความเดิม “**ผู้ท้องที่**”แก้ไขเป็น “**ผู้นำท้องที่**”: ขอแก้ไข หน้า 19 บรรทัดที่ 22 ตรงที่เลขานุการสภาฯ (นายสุเมธ ทิศกลาง) กำหนดให้ท่านสมาชิกสภา อบต. ที่มีความประสงค์แปรญัตติ ร่างข้อบัญญัติฯ ให้ยื่นคำขอแปรญัตติได้ที่ประธานคณะกรรมการแปรญัตติ **ตั้งแต่วันที่ 7,8,9 สิงหาคม 2561 เวลา 08.30 - 16.30 น.**ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น ข้อ 45 วรรค 3 กำหนดว่า “ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”แต่ในเมื่อเราได้รับหลักการ เวลา 14.30 น. เราก็ต้องยื่นคำแปรญัตติในวันที่ 7 สิงหาคม 2561 เวลา 14.30-16.30 น. และวันที่ 8,9,10 สิงหาคม 2561 เวลา 08.30 - 16.30 น.ครับ  |
| ประธานสภาฯ(นายสุชาติ ตรงกลาง) | : สมาชิกสภา อบต. ท่านใดเห็นชอบให้แก้ไขข้อความในรายงานการประชุมสภาฯ สมัยสามัญ สมัยที่ 3/2561 ครั้งที่1 เมื่อวันที่ 6 สิงหาคม 2561 ตามที่นายสุรพงษ์ ดื่มพุทรา สมาชิกสภา อบต. หมู่ที่ 1 ขอแก้ไข โปรดยกมือครับ |
| **มติที่ประชุม** | : เห็นชอบ 21 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสมเด็จ ชัยสูงเนิน สมาชิกสภา อบต.หมู่ที่ 12 |
| ประธานสภาฯ(นายสุชาติ ตรงกลาง) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ:สมาชิกสภา อบต. ท่านใดเห็นควรรับรองรายงานการประชุมสภาสมัยสามัญ สมัยที่ 3 ประจำปี พ.ศ. 2561 ครั้งที่ 1 เมื่อวันที่ 6 สิงหาคม 2561 โปรดยกมือครับ |
| **มติที่ประชุม** | : เห็นชอบ 21 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสมเด็จ ชัยสูงเนิน สมาชิกสภา อบต.หมู่ที่ 12 |
| **ระเบียบวาระที่ 3** | กระทู้ถาม (ไม่มี) |
| **ระเบียบวาระที่ 4** | เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว |
|  | **4.1****ญัตติการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2562 (วาระการแปรญัตติร่างข้อบัญญัติฯ)** |
| ประธานสภาฯ(นายสุชาติ ตรงกลาง) | : ต่อไปจะเป็นการพิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่าย ประจำปีงบประมาณ พ.ศ.2562**(วาระการแปรญัตติร่างข้อบัญญัติฯ)** ขอเชิญประธานคณะกรรมการแปรญัตติ รายงานต่อไป |
| ประธานคณะกรรมการแปรญัตติฯ(นายอาทิตย์ มากมูล) | : เรียน ประธานสภาฯ ตามที่สภาองค์การบริหารส่วนตำบลหนองตะไก้ ได้ประชุมสภาองค์การบริหารส่วนตำบลหนองตะไก้ สมัยสามัญสมัยที่ 3/2561 ครั้งที่ 1 เมื่อวันจันทร์ที่ 6 สิงหาคม 2561 ณ ห้องประชุมองค์การบริหารส่วนตำบลหนองตะไก้เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2562 (วาระแรก) รับหลักการและคณะกรรมการแปรญัตติ ได้กำหนดให้สมาชิกสภาฯ ที่ประสงค์แปรญัตติ ยื่นคำขอแปรญัตติได้ ตั้งแต่วันที่ 7 สิงหาคม 2561 เวลา 14.30 – 16.30 น. และวันที่ 8,9,10 สิงหาคม 2561 เวลา 08.30 - 16.30 น. ต่อประธานคณะกรรมการแปรญัตติ นั้น ปรากฏว่า ไม่มีสมาชิกท่านใดยื่นคำขอแปรญัตติ ร่างข้อบัญญัติงบประมาณรายจ่ายประจำปีงบประมาณ พ.ศ.2562 แต่อย่างใด ดังนั้น คณะกรรมการแปรญัตติ จึงได้พิจารณาคงร่างเดิมตามที่นายกองค์การบริหารส่วนตำบลเสนอที่สภาฯ เพื่อพิจารณาในวาระ ต่อไป |
| ประธานสภาฯ(นายสุชาติ ตรงกลาง) | : ตามที่ประธานคณะกรรมการแปรญัตติฯ ได้รายงานว่าไม่มีท่านสมาชิกสภา อบต.ท่านใดเสนอคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2562 คณะกรรมการแปรญัตติฯ จึงมีมติยืนตามร่างเดิมที่ท่านนายกฯ เสนอนั้น ดังนั้น ในวาระนี้จึงไม่มีการพิจารณาและจะพิจารณาในวาระการลงมติต่อไป |
| ประธานสภาฯ(นายสุชาติ ตรงกลาง) | : มีท่านใดมีความเห็น หรือข้อเสนอแนะประการใดหรือไม่ถ้าไม่มี ผมขอสั่งพักประชุม 15 นาที |
| พักการประชุม | : เวลา 10.45 – 11.00 น. |
| **เริ่มประชุมต่อ เวลา 11.00 น.** |
| สมาชิกสภา อบต.หมู่ที่ 1(นายสุรพงษ์ ดื่มพุทรา) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ขอสอบถาม เรื่อง โครงการค่าใช้จ่ายในการจัดการศึกษาสำหรับศูนย์พัฒนาเด็กเล็ก (ศพด.) เพื่อสนับสนุนค่าใช้จ่ายในการบริหารสถานศึกษา ตั้งไว้ 250,000 บาท ที่เราได้เพิ่มเติมในแผนพัฒนาท้องถิ่นสี่ปี (พ.ศ.2561-2564) เพิ่มเติม ครั้งที่ 3 ไปแล้วนั้น แต่ไม่ได้บรรจุไว้ในร่างข้อบัญญัติงบประมาณรายจ่ายประจำปีงบประมาณ พ.ศ.2562 ถ้ามีหนังสือสั่งการมาแล้วเราไม่ได้ตั้งไว้ในข้อบัญญัติเราจะเอาเงินจากไหนมาดำเนินการจัดซื้อหนังสือครับ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ในรายละเอียดเกี่ยวกับโครงการค่าใช้จ่ายในการจัดการศึกษาสำหรับศูนย์พัฒนาเด็กเล็ก (ศพด.) เพื่อสนับสนุนค่าใช้จ่ายในการบริหารสถานศึกษาขออนุญาตให้ นางสุกัญญา ทองเหลือง ผู้อำนวยการกองคลัง เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผู้อำนวยการกองคลัง(นางสุกัญญา ทองเหลือง) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ขอชี้แจงรายละเอียดเกี่ยวกับโครงการค่าใช้จ่ายในการจัดการศึกษาสำหรับศูนย์พัฒนาเด็กเล็ก (ศพด.)คือ เงินตัวนี้เป็นเงินอุดหนุนทั่วไป ในกรณีที่เรายังไม่ได้ตั้งไว้ในข้อบัญญัติงบประมาณรายจ่ายประจำปี แต่ต้องอยู่ในแผนพัฒนาท้องถิ่นสี่ปี ถ้ามีอยู่ในแผนพัฒนาท้องถิ่นสี่ปีแล้วเราสามารถโอนงบประมาณมาตั้งจ่ายเป็นรายการใหม่ โดยเป็นอำนาจของนายก อบต. ในการโอนงบประมาณ โดยโอนจากเงินงบประมาณในข้อบัญญัติที่เหลือจ่ายโอนมาตั้งจ่ายเป็นรายการใหม่ แล้วกรมส่งเสริมการปกครองท้องถิ่นจะจัดสรรเงินมาให้ตามหนังสือสั่งการค่ะ |
|  | **4.2 ญัตติการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2561 (วาระการลงมติร่างข้อบัญญัติฯ)** |
| ประธานสภาฯ(นายสุชาติ ตรงกลาง) | : ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554“ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ให้ลงมติให้มีการอภิปราย ถ้ามีเหตุอันควรในการพิจารณาในวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่” |
|  | : มีสมาชิกสภา อบต. ท่านใดจะสอบถามหรือไม่ ถ้าไม่มีผมจะขอมติ: ขอเชิญเลขานุการสภาฯ ตรวจสอบองค์ประชุม |
| เลขานุการสภา อบต.(นายสุเมธ ทิศกลาง) | : องค์ประชุม จำนวน 22 คน ครบองค์ประชุม |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดที่เห็นควรให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2562 ขององค์การบริหารส่วนตำบลหนองตะไก้ ที่เสนอโดยนายกองค์การบริหารส่วนตำบลหนองตะไก้: ถ้าเห็นชอบขอให้ท่านสมาชิกสภา อบต. ยกมือขึ้น |
| **มติที่ประชุม** | : เห็นชอบ จำนวน 21 คน  |
|  |  ไม่เห็นชอบ จำนวน - คน  |
|  |  งดออกเสียง จำนวน 2 คน  |
| **ระเบียบวาระที่ 5** | **เรื่องที่เสนอใหม่** |
|  | **5.1 พิจารณายกเลิกการจ่ายขาดเงินสะสม ประจำปีงบประมาณ พ.ศ. 2560 ครั้งที่ 3 โครงการก่อสร้างถนน คสล. สายบ้านนางน้อย จงแพทย์– ถนนหมู่ที่ 7 หมู่ที่ 2 บ้านหนองตะไก้** |
| ประธานสภาฯ(นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้เสนอพิจารณายกเลิกการจ่ายขาดเงินสะสมประจำปีงบประมาณ พ.ศ. 2560 ครั้งที่ 3 โครงการก่อสร้างถนน คสล. สายบ้านนางน้อย จงแพทย์– ถนนหมู่ที่ 7 หมู่ที่ 2 บ้านหนองตะไก้: ต่อไป ขอเชิญนายกฯ ชี้แจงรายละเอียดการยกเลิกการจ่ายขาดเงินสะสม ครั้งที่ 3 ต่อไปขอเชิญท่านนายกฯ ครับ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ เนื่องจากว่าในครั้งแรกได้มีข้อผิดพลาดในการกรอกปริมาณงานในโปรแกรมประมาณราคางานก่อสร้างทำให้ความยาวรางระบายน้ำข้างทาง มีระยะทางสั้นกว่าความเป็นจริงในครั้งที่สอง คือ จากพระราชบัญญัติการจัดซื้อจัดจ้าง เมื่อเดือนกันยายน 2560 ต้องมีวิศวกรรับรองแบบ จึงมีความจำเป็นอย่างยิ่งที่จะขอยกเลิกการจ่ายขาดเงินสะสม ประจำปีงบประมาณ พ.ศ. 2560ครั้งที่ 3 โครงการก่อสร้างถนน คสล. สายบ้านนางน้อย จงแพทย์– ถนนหมู่ที่ 7 หมู่ที่ 2 บ้านหนองตะไก้ เพื่อขออนุมัติจ่ายขาดใหม่ในครั้งนี้ครับ |
| ประธานสภาฯ(นายสุชาติ ตรงกลาง) | : ตามที่ท่านายก อบต. ได้ชี้แจงรายละเอียดการยกเลิกการจ่ายขาดเงินประจำปีงบประมาณ พ.ศ. 2560 ครั้งที่ 3 โครงการก่อสร้างถนน คสล. สายบ้านนางน้อย จงแพทย์– ถนนหมู่ที่ 7 หมู่ที่ 2 บ้านหนองตะไก้ต่อที่ประชุมฯ ไปแล้วนั้น มีท่านสมาชิกฯท่านใดจะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ |
| **มติที่ประชุม** | : เห็นชอบ 21 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสมเด็จ ชัยสูงเนิน สมาชิกสภา อบต.หมู่ที่ 12 |
|  | **5.2 พิจารณาจ่ายขาดเงินสะสม ประจำปีงบประมาณ 2561 ครั้งที่ 2** |
| ประธานสภาฯ(นายสุชาติ ตรงกลาง) | : ตามที่นายกองค์การบริหารส่วนตำบลหนองตะไก้ ได้เสนอการพิจารณาจ่ายขาดเงินสะสมประจำปีงบประมาณ 2561 ครั้งที่ 2 ซึ่งเสนอญัตติโดยนายก อบต.หนองตะไก้ เสนอการจ่ายขาดเงินสะสม จำนวน 2 รายการ เป็นจำนวนเงินทั้งสิ้น 2,871,000 บาท (สองล้านแปดแสนเจ็ดหมื่นหนึ่งพันบาทถ้วน)เพื่อแก้ไขปัญหาความเดือดร้อนที่จำเป็นเร่งด่วน สำหรับการพิจารณาของสมาชิกสภา อบต. ขอให้ท่านนายกฯ ชี้แจงรายละเอียดก่อน ต่อจากนั้นจะเปิดโอกาสให้ท่านสมาชิกสภา อบต. ได้สอบถาม : ต่อไป ขอเชิญท่านนายก อบต. หนองตะไก้ ได้ชี้แจงรายละเอียดการจ่ายขาดเงินสะสมประจำปีงบประมาณ 2561 ครั้งที่ 2 ต่อสภา อบต. หนองตะไก้ |
| นายก อบต.(นายสุรทิน วัชรประทีป) | : เรียน ประธานสภาฯ ตามที่องค์การบริหารส่วนตำบลหนองตะไก้ ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2561 เพื่อใช้บริหารงานขององค์การบริหารส่วนตำบลหนองตะไก้ รวมงบประมาณตั้งจ่ายเป็นเงินทั้งสิ้น 43,000,000.-บาท โดยองค์การบริหารส่วนตำบลหนองตะไก้ ได้พิจารณาจัดสรรงบประมาณเพื่อพัฒนาท้องถิ่น ในด้านโครงสร้างพื้นฐานต่างๆ ด้านการศึกษา งานสาธารณสุข งานสังคมสงเคราะห์ การสร้างความเข้มแข็งให้ชุมชน งานด้านการศาสนาวัฒนธรรมและนันทนาการ การช่วยเหลือป้องกันและบรรเทาสาธารณภัย รวมตลอดถึงการดำเนินงานนโยบายการบริหารราชการขององค์การบริหารส่วนตำบลหนองตะไก้ ตอบสนองความต้องการของประชาชนในท้องถิ่น และสร้างความกินดีอยู่ดีให้แก่ประชาชนในท้องถิ่น รวมตลอดถึงการดำเนินการต่างๆ ก่อให้เกิดประโยชน์สูงสุดต่อประชาชน แต่เงินงบประมาณตามข้อบัญญัติงบประมาณที่ตั้งจ่ายไว้ ทั้งสิ้น 43,000,000.- บาท นั้น ไม่เพียงพอสำหรับการแก้ไขปัญหาความเดือดร้อนของประชาชน ในการนี้ เพื่อแก้ไขปัญหาความเดือดร้อนและความจำเป็นเร่งด่วนให้กับประชาชน นายกองค์การบริหารส่วนตำบลหนองตะไก้ จึงขอเสนอรายละเอียดแผนงาน/โครงการ และงบประมาณดำเนินงานจ่ายขาดเงินสะสมขององค์การบริหารส่วนตำบลหนองตะไก้ ประจำปีงบประมาณ 2561 **ครั้งที่ 2 จำนวน 2 โครงการ รวมเป็นเงินงบประมาณ จำนวน 2,871,000.- บาท**  เพื่อสภาองค์การบริหารส่วนตำบลหนองตะไก้ จะได้พิจารณาอนุมัติการจ่ายขาดเงินสะสมแก้ไขความเดือดร้อนของประชาชน ขณะนี้องค์การบริหารส่วนตำบล หนองตะไก้ มียอดเงินสะสม ดังนี้ |
|  | **แบบรายละเอียดประกอบการขออนุมัติใช้จ่ายเงินสะสม****องค์การบริหารส่วนตำบลหนองตะไก้ อำเภอหนองบุญมาก จังหวัดนครราชสีมา****รายงานยอดเงินสะสมที่นำไปใช้ได้คงเหลือ ณ วันที่ 9 สิงหาคม 2561**

|  |  |  |  |
| --- | --- | --- | --- |
| **1) หายอดเงินสะสมจากงบแสดงฐานะการเงิน**ยอดเงินสะสม ณ วันที่ 30 กันยายน 2559 |  | 22,168,609.25 |  |
| (ปรากฎตามงบแสดงฐานะการเงิน) |  |  |  |
| **หัก**บัญชีรายได้ค้างรับ | - |  |  |
| บัญชีเงินฝาก ก.ส.ท. หรือ กสอ. | - |  |  |
| บัญชีลูกหนี้ - ภาษีโรงเรือนและที่ดิน | - |  |  |
|  - ภาษีบำรุงท้องที่ (95%) | 16,521.00 |  |  |
|  - ภาษีป้าย | - |  |  |
| บัญชีลูกหนี้เงินยืมเงินสะสม-สถานธนานุบาล | - |  |  |
| บัญชีลูกหนี้เงินทุนโครงการเศรษฐกิจชุมชน | 1,155,008.00 |  |  |
| บัญชีเงินฝากส่งเสริมอาชีพเกษตรกร | - |  |  |
| บัญชีเงินขาดบัญชี (ถ้ามี) | - |  |  |
| ยอดผลต่างจากการชำระหนี้ระหว่างทรัพย์สินเกิดจากเงินกู้และเจ้าหนี้ | - |  |  |
| **ยอดเงินสะสมที่นำไปบริหารได้** |  | **20,997,080.74** |  |
| **2) พิสูจน์ยอดเงินสะสมจากบัญชีเงินสด เงินฝาก****ธนาคารและเงินฝากคลังจังหวัด**ยอดเงินสด เงินฝากธนาคารและเงินฝากคลังจังหวัด ณ 30 กันยายน2560 |  | 46,074,820.50 |  |
| **หัก**บัญชีรายได้ค้างจ่าย | 1,375,916.80 |  |  |
| บัญชีรายจ่ายรอจ่าย | - |  |  |
| บัญชีเงินรับฝากต่างๆ  | 2,340,317.89 |  |  |
| บัญชีเงินเกินบัญชี (ถ้ามี)  | - |  |  |
|  เงินทุนสำรองเงินสะสม  | 21,361,505.07 | 25,077,739.76 |  |
| **ยอดเงินสะสมที่นำไปบริหารได้**หมายเหตุ ยอดเงินสะสมตาม(1) และ(2) จะต้องมียอดเท่ากัน |  | **20,997,080.74** |  |
| **องค์การบริหารส่วนตำบล จะมีเงินสะสมที่จะนำไปบริหารได้ ดังนี้** |  |  |  |
| ยอดเงินสะสมที่นำไปใช้ได้ ณ วันที่ 30 กันยายน 2560 (ยอดตาม (1) หรือ (2) |  |  | **20,997,080.74** |
| **หัก** - เงินยืม/จ่ายขาดเงินสะสม ณ วันที่ 1 ตุลาคม 2560 ถึง วันที่ 9 สิงหาคม 2561 |  |  | 1,213,936.00 |
|  - เงินสะสมที่อนุมัติแล้วแต่ยังไม่ได้ดำเนินการ |  |  | 5,852,600.00 |
| (ตั้งแต่วันที่ 1 ตุลาคม 2560 จนถึงวันที่รายงาน รวมเงินสะสมที่ได้รับอนุมัติให้จ่ายขาดแล้ว ทั้งโครงการที่ยังไม่ได้ดำเนินการและโครงการที่อยู่ระหว่างดำเนินการและมีความประสงค์ที่จะใช้จ่ายเงินตามโครงการข้างต้นต่อไป) |  |  |  |
|  - สำรองเป็นค่าใช้จ่ายด้านบุคลากร 6 เดือน |  |  | 6,273,540.00 |
|  - สำรองรายจ่ายประจำปีที่ต้องจ่ายให้ประชาชน เช่น เบี้ยยังชีพฯ จำนวน 3 เดือน |  |  | 2,682,900.00 |
| **เงินสะสมหลังหักรายการข้างต้น** |  |  | **4,974,104.74** |
| **หัก**– สำรองจ่ายกรณีสาธารณภัย(10%ของเงินสะสมคงเหลือ) |  |  | 497,410.47 |
| **คงเหลือเงินสะสมที่นำไปบริหารได้ ณ วันที่ 9ส.ค. 2561** |  |  | **5,837,319.37** |

 |
|  | **หมายเหตุ** เงินทุนสำรองเงินสะสม ณ วันที่ 9 สิงหาคม 2561 21,361,505.07 **หัก** จ่ายเงินทุนสำรองเงินสะสม - เงินทุนสำรองเงินสะสมที่อนุมัติแล้วแต่ยังไม่ได้ดำเนินการ - คงเหลือเงินทุนสำรองเงินสะสม 21,361,505.07 ลงชื่อ สุกัญญา ทองเหลือง ผู้ตรวจสอบ (นางสุกัญญา ทองเหลือง) ตำแหน่งผู้อำนวยการกองคลัง |
|  | : จึงเรียนมาเพื่อสภาองค์การบริหารส่วนตำบลหนองตะไก้ ได้โปรดพิจารณา สาม วาระรวด |
| ประธานสภาฯ(นายสุชาติ ตรงกลาง) | : ตามที่นายกองค์การบริหารส่วนตำบลหนองตะไก้ ได้ชี้แจงรายละเอียดการจ่ายขาดเงินสะสมประจำปีงบประมาณ 2561 ครั้งที่ 2 ต่อสภา อบต. หนองตะไก้ ไปแล้วนั้น : สมาชิกสภาฯท่านใดมีข้อคิดเห็นหรือข้อเสนอแนะหรือไม่ถ้าไม่มีจะขอมติทีละโครงการ  |
| สมาชิกสภาอบต. หมู่ที่ 1 (นายสุรพงษ์ ดื่มพุทรา) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ขอสอบถาม เกี่ยวกับ เรื่องที่ 1 โครงการก่อสร้างถนนคสล.ช่วงสิ้นสุดถนนคอนกรีต – หน้าโรงเรียนหนองบุญมากพิทยาคม หมู่ที่ 2 บ้านหนองตะไก้ – หมู่ที่ 7 บ้านแสงทองผมเห็นดีด้วยครับ เพราะทางเส้นนี้ชำรุดเสียหายมาก ผมมีข้อสงสัยเกี่ยวกับระยะทางว่า340 เมตร หนา 0.15 เมตร กว้าง 6.00 เมตร ไม่มีไหล่ทางหรือพื้นที่ดำเนินการไม่น้อยกว่า 2,040 เมตรที่เราทำเส้นนี้ไปถึงบริเวณไหนรวมบริเวณห้าแยกหน้าโรงเรียนด้วยหรือเปล่า: เรื่องที่ 2 โครงการก่อสร้างถนนคสล.สายบ้านนางน้อย จงแพทย์– ถนนหมู่ที่ 7หมู่ที่ 2 บ้านหนองตะไก้ผิวจราจรคอนกรีต กว้าง 4.00 เมตร ระยะทาง 248 เมตร หนา 0.15 เมตร แบบไม่มีรอยต่อยาว ชนิดระบบระบายน้ำเป็นรางเปิดมีฝาปิด หรือพื้นที่ดำเนินการไม่น้อยกว่า 992 เมตรแต่ใช้งบประมาณต่างจากโครงการแรกอยู่ประมาณ 500,000 บาท ผมจะชี้ให้เห็นว่าทำไมงบประมาณมันต่างกันเยอะมาก เพราะโครงการนี้มันมีรางระบายน้ำเพิ่มเติมด้วย เส้นนี้ถ้าไม่ทำรางระบายน้ำถนนคงอยู่ได้ไม่นานก็คงจะพัง: ขอฝากเส้นของหมู่ที่ 7 หมู่ที่ 2 ที่เราจะทำคอนกรีตต่อจากเส้นคอนกรีตเส้นเดิม ถนนคอนกรีตเส้นนี้เป็นงบของ อบจ. ผิวจราจรเส้นนี้พังไปเยอะแล้ว ขอฝากผู้บริหารช่วยพิจารณาด้วยว่าจะซ่อมแซมยังไงดีเพราะผิวจราจรบางจุดเสียหายมากครับ |
| นายก อบต.(นายสุรทิน วัชรประทีป) | :เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ขอแก้ไขโครงการก่อสร้างถนนคสล.ช่วงสิ้นสุดถนนคอนกรีต – หน้าโรงเรียนหนองบุญมากพิทยาคม หมู่ที่ 2 บ้านหนองตะไก้ – หมู่ที่ 7 บ้านแสงทอง ตามเอกสารที่แจกให้พิมพ์ผิดนะครับที่ว่าไม่มีไหล่ทาง ที่ถูกต้องต้องมีไหล่ทางครับ  |
| ประธานสภาฯ(นายสุชาติ ตรงกลาง) | : สมาชิกสภาฯท่านใดมีข้อคิดเห็นหรือข้อเสนอแนะหรือไม่ถ้าไม่มีจะขอมติทีละโครงการ : สมาชิกสภาฯท่านใดอนุมัติให้จ่ายขาดเงินสะสมดำเนิน**โครงการก่อสร้างถนนคสล.ช่วงสิ้นสุดถนนคอนกรีต – หน้าโรงเรียนหนองบุญมากพิทยาคม หมู่ที่ 2 บ้าน หนองตะไก้ – หมู่ที่ 7 บ้านแสงทอง** **ปริมาณงาน**1. ผิวจราจรคอนกรีต กว้าง 6.00 เมตร ระยะทาง 340 เมตร หนา 0.15 เมตร มีไหล่ทางหรือพื้นที่ดำเนินการไม่น้อยกว่า 2,040 เมตร

 2. ติดตั้งป้ายโครงการ จำนวน 1 ป้าย(ตามแบบที่ อบต.หนองตะไก้ กำหนด)**งบประมาณ 1,184,200 บาท(แผนพัฒนาท้องถิ่นสี่ปี (พ.ศ.2561-2564 )เพิ่มเติม ครั้งที่ 3)** |
| **มติที่ประชุม** | : เห็นชอบ 21 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสมเด็จ ชัยสูงเนิน สมาชิกสภาอบต.หมู่ที่ 12 |
|  |  |
| ประธานสภาฯ(นายสุชาติ ตรงกลาง) | : สมาชิกสภาฯท่านใดอนุมัติให้จ่ายขาดเงินสะสมดำเนิน**โครงการก่อสร้างถนนคสล.สายบ้านนางน้อย จงแพทย์ – ถนนหมู่ที่ 7 หมู่ที่ 2 บ้านหนองตะไก้****ปริมาณงาน** 1. ผิวจราจรคอนกรีต กว้าง 4.00 เมตร ระยะทาง 248 เมตร หนา 0.15 เมตร แบบไม่มีรอยต่อยาว ชนิดระบบระบายน้ำเป็นรางเปิดมีฝาปิด หรือพื้นที่ดำเนินการไม่น้อยกว่า 992 เมตร  2. ติดตั้งป้ายโครงการ จำนวน 1 ป้าย(ตามแบบที่ อบต.หนองตะไก้กำหนด)**งบประมาณ 1,686,800 บาท(แผนพัฒนาท้องถิ่นสี่ปี (พ.ศ.2561-2564 )เพิ่มเติม ครั้งที่ 3)** |
| **มติที่ประชุม** | : เห็นชอบ 21 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสมเด็จ ชัยสูงเนิน สมาชิกสภา อบต.หมู่ที่ 12 |
| **ระเบียบวาระที่ 6** | **เรื่องอื่นๆ** |
| ประธานสภาฯ(นายสุชาติ ตรงกลาง) | : ท่านนายกฯ ท่านสมาชิกสภา อบต. ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| ประธานสภาฯ(นายสุชาติ ตรงกลาง) | : จากการประชุมสภาฯ อบต. สมัยสามัญ สมัยที่ 3/2561 ครั้งที่ 1 เมื่อวันที่ 6 สิงหาคม พ.ศ. 2561 ที่ผ่านมา มีท่านสมาชิกสภาฯ ได้มีข้อสงสัยเกี่ยวกับงานป้องกันภัยฯดังนี้ : เรื่องที่ 1 เรื่องการจัดซื้อรถดับเพลิง ว่าตอนนี้ได้อยู่ในขั้นตอนไหนแล้วครับ: เรื่องที่ 2 เรื่องโครงการฝึกอบรมอาสาสมัครช่วยเหลือตรวจสอบ ดูแล ชุมชนของ อปพร./ทีมหนึ่งตำบลหนึ่งทีมกู้ภัย โครงการนี้เป็นการฝึกอบรม อปพร. เพิ่ม หรือว่าจะฝึกอบรมทบทวน อปพร.ครับ และในการฝึกทบทวนกับการจัดตั้งขึ้นมาใหม่ใช้งบประมาณเท่าเดิมหรือว่าลดลง ทำไมถึงตั้งไว้เท่ากับปีงบประมาณของปีที่แล้ว: เรื่องที่ 3 โครงการฝึกอบรม อปพร. ใช้งบประมาณไปทั้งหมดกี่บาท และมีสมาชิก อปพร.จำนวนกี่คน |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ในรายละเอียดเกี่ยวกับการจัดซื้อรถบรรทุกน้ำดับเพลิงแบบอเนกประสงค์ ขออนุญาตให้นายพิเชฎฐ์ พริ้งกระโทก เจ้าพนักงานป้องกันและบรรเทาสาธารณภัย เป็นผู้ชี้แจงต่อที่ประชุมสภาฯ เพื่อพิจารณาต่อไป |
| เจ้าพนักงานป้องกันฯ(นายพิเชฎฐ์ พริ้งกระโทก) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ เรื่องที่ 1 ผมขอชี้แจงเรื่องการจัดซื้อรถบรรทุกน้ำดับเพลิงแบบอเนกประสงค์ จากข้อบัญญัติงบประมาณรายจ่ายประจำปีงบประมาณ พ.ศ.2561 ได้อนุมัติงบประมาณ จำนวน 3,500,000 บาท เพื่อจ่ายเป็นค่าจัดซื้อรถบรรทุกน้ำแบบอเนกประสงค์ เครื่องยนต์ดีเซล ขนาด 6 สูบ 4 จังหวะ (G.V.W.)  ไม่น้อยกว่า 15,000 กิโลกรัมบรรจุน้ำไม่น้อยกว่า 8,000 ลิตรตั้งตามราคาท้องตลาด เนื่องจากไม่ได้กำหนดอยู่ในบัญชีราคามาตรฐานครุภัณฑ์ตอนนี้เราได้ดำเนินการไปแล้ว เราได้ดำเนินการขอคณะกรรมการจากหน่วยงานกรมป้องกันและบรรเทาสาธารณภัย เขตที่ 5 จังหวัดนครราชสีมา จำนวน 3 ท่าน ก็จะมี 1. คณะกรรมการกำหนดคุณลักษณะ 1 ท่าน ตำแหน่ง หัวหน้าส่วนวิศวกรของเครื่องจักรกล ปภ. เขตที่ 5 2. คณะกรรมการพิจารณาผล 1 ท่าน ตำแหน่งวิศวกร 3. คณะกรรมการตรวจรับ 1 ท่าน ตำแหน่งวิศวกร ตอนนี้ทางหน่วยงานกรมป้องกันและบรรเทาสาธารณภัย เขตที่ 5 จังหวัดนครราชสีมา ก็ได้แต่งตั้งคณะกรรมการดังกล่าวเรียบร้อยแล้ว: ในส่วนที่เรายังไม่ได้ดำเนินการจัดซื้อรถดับเพลิงสักที เพราะเราได้มีการโอนงบประมาณเพื่อไปซื้อที่ดินเพื่อทิ้งขยะ จำนวน 2,500,000 บาท โดยสภาฯอบต.หนองตะไก้ได้อนุมัติไปเมื่อ การประชุมสภาสมัยสามัญสมัยที่ 1/2561 เมื่อวันที่ 15 กุมภาพันธ์ 2561 ต่อมาในวันที่ 18 เมษายน 2561 นายกองค์การบริหารส่วนตำบลได้ไปร่วมประชุมเพื่อขับเคลื่อนนโยบายรวมกลุ่มพื้นที่ในการจัดการมูลฝอย (Clusters) และเร่งรัดติดตามแผนปฏิบัติการขยะมูลฝอยชุมชน “จังหวัดสะอาด” ประจำปีงบประมาณ พ.ศ.2561โดยในเขตของอำเภอของเราจุดรวมขยะจะอยู่ที่อำเภอครบุรี คณะผู้บริหารเห็นควรว่าเราน่าจะนำขยะของตำบลเราไปทิ้งที่นั้น เพื่อเป็นการสนองนโยบายของจังหวัด ดังนั้นองค์การบริหารส่วนตำบลหนองตะไก้ จึงขอโอนงบประมาณที่ได้โอนไปจัดซื้อที่ดินทิ้งขยะแห่งใหม่ โอนกลับมาซื้อรถบรรทุกน้ำดับเพลิงแบบอเนกประสงค์ เช่นเดิม เมื่อการประชุมสภาสมัยสามัญสมัยที่ 2/2561 เมื่อวันที่ 30 เมษายน 2561 ทำให้เกิดความล่าช้าในการดำเนินการจัดซื้อจัดจ้างครับ เราจะดำเนินการให้แล้วเสร็จภายในสิ้นเดือนสิงหาคม อย่างช้าไม่เกินกลางเดือนกันยายน: เรื่องที่ 2 เรื่องโครงการฝึกอบรมอาสาสมัครช่วยเหลือตรวจสอบดูแลชุมชนของอปพร./ทีมหนึ่งตำบลหนึ่งทีมกู้ภัย ครับ ผมขออธิบายอย่างนี้ครับ เมื่อปีงบประมาณ 2561 เราได้มีการจัดตั้งและฝึกอบรม อปพร.เป็นที่เรียบร้อยแล้ว พอมาในปีงบประมาณ 2562 เราก็จะเป็นการฝึกทบทวนสมาชิก อปพร.ท่านเดิม มาทบทวนความรู้ที่ฝึกอบรมมาในปีที่แล้วให้มีความรู้เพิ่มมากขึ้น ตามระเบียบเกี่ยวกับ อปพร. เมื่อมีการจัดตั้งแล้วก็จะต้องมีการทบทวนเพื่อให้มีประสิทธิภาพในการปฏิบัติหน้าที่ในด้านป้องกันสาธารณภัยในหมู่บ้านของเรา ในส่วนของเรื่องงบงบประมาณในการฝึกอบรมจัดตั้งศูนย์ อปพร. กับการฝึกอบรมทบทวน อปพร. ขอนำเรียนอย่างนี้นะครับ การฝึกอบรมจัดตั้งศูนย์ อปพร. ตามระเบียบการจัดตั้งศูนย์ อปพร.ใหม่จะต้องมีการฝึกอบรมจำนวน 5 วัน โดยใช้งบประมาณไป 120,000 บาท ส่วนการฝึกอบรมทบทวนใช้เวลาฝึกอบรมจำนวน 3 วัน ตั้งงบประมาณไว้100,000 บาท เป็นไปตามระเบียบกรมป้องกันและบรรเทาสาธารณภัย: เรื่องที่ 3 โครงการฝึกอบรม อปพร. ใช้งบประมาณไปทั้งหมด 119,095.46 บาท และมีจำนวนสมาชิก อปพร. 35 ท่าน ส่วนกิจกรรมต่างๆที่เราทำอยู่มันเป็นการเริ่มต้น ขอเรียนท่านสมาชิกอย่างนี้ว่าเราขอใช้เวลาเพราะสมาชิก อปพร.เป็นจิตอาสา ไม่มีเบี้ยเลี้ยง ต่างคนก็ต่างมีหน้าที่ที่ต้องรับผิดชอบ จะให้เข้าร่วมกิจกรรมทุกคนคงไม่ได้เพราะบางท่านอาจจะติดภารกิจส่วนตัวครับ |
| สมาชิกสภา อบต.หมู่ที่ 1(นายสุรพงษ์ ดื่มพุทรา) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ขอสอบถามเรื่องการจัดซื้อรถบรรทุกน้ำดับเพลิงแบบอเนกประสงค์ ขนาด 8,000 ลิตรได้มีชาวบ้านฝากมาถามว่า รถดับเพลิงที่เราจะซื้อมีขนาดใหญ่ แต่ถนนในหมู่บ้านเรามีขนาดเล็ก รถดับเพลิงมันจะสามารถเข้าซอยเล็กๆได้หรือไม่ ซื้อมามันจะเกิดประโยชน์อะไรถ้าเกิดเหตุไฟไหม้ แล้วรถดับเพลิงสามารถลากสายได้ยาวทั้งหมดกี่เมตรถ้าเข้าในซอยเล็ก ฝากท่านผู้บริหารช่วยพิจารณาด้วยว่าถ้าเราซื้อมาแล้วไม่สามารถใช้งานได้อย่างคุ้มค่าและไม่เกิดประโยชน์ เราก็ไม่สมควรซื้อ เราตกไปก็ได้เพราะถ้าเราไม่ซื้อเงินก็จะตกไปเป็นเงินสะสมอยู่แล้ว แต่ถ้าจะซื้อท่านทำช่วงนี้จะปลายปีงบประมาณอยู่แล้วมันจะทันหรือไม่  |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ สำหรับเรื่องการจัดซื้อรถบรรทุกน้ำดับเพลิงแบบอเนกประสงค์ เมื่อในปี 2558 ได้เกิดเหตุไฟไหม้วัดใหม่ศรีสุข จึงมีความจำเป็นที่จะต้องใช้รถดับเพลิงเพราะชาวบ้านหลายๆคน ได้บอกว่าทำไมไม่ซื้อรถดับเพลิงในเมื่อรถขยะยังซื้อได้ คณะผู้บริหารจึงได้เสนอสภาเพื่อดำเนินการจัดซื้อรถบรรทุกน้ำดับเพลิงแบบอเนกประสงค์ ขนาด 8,000 ลิตร ซึ่งอยู่นอกมาตรฐานครุภัณฑ์ ส่วนซอยเล็กๆ นั้น เราก็จะมีสายต่อลากเข้าไป อย่างตัวในตัวเมืองใหญ่ๆ เขาก็ได้ใช้สายต่อลากเข้าไปครับ ในส่วนของรายละเอียดต่างๆ ขออนุญาตให้นายพิเชฎฐ์ พริ้งกระโทก เจ้าพนักงานป้องกันและบรรเทาสาธารณภัยเป็นผู้ชี้แจงต่อที่ประชุมสภาฯ เพื่อพิจารณาต่อไป |
| เจ้าพนักงานป้องกันฯ(นายพิเชฎฐ์ พริ้งกระโทก) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ สำหรับการจะเข้าไปดับเพลิงในซอยเล็กๆ เราก็จะมีการจัดซื้ออุปกรณ์เพิ่มเติม เช่นหัวฉีดด้ามปืนปรับน้ำได้ 4 ระดับ , สายส่งน้ำดับเพลิง แบบผ้าใบขนาด 1.5" X 20 เมตร , สายส่งน้ำดับเพลิง แบบผ้าใบขนาด 2.5" X 20 เมตร ส่วนใหญ่รถดับเพลิงเขาจะแถมสายส่งน้ำมาประมาณ 2 เส้น ขนาด 1.5 นิ้ว กับ 2.5 นิ้ว ยาว 20 เมตร ตามมาตรฐาน  |
| สมาชิกสภาอบต. หมู่ที่ 1 (นายสุรพงษ์ ดื่มพุทรา) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ผมขอฝากที่เราพิจารณาจ่ายขาดเงินสะสม 2 โครงการที่ผ่านมา เมื่อสภาฯได้อนุมัติไปแล้วผมขอให้ผู้ที่มีส่วนเกี่ยวข้องให้รีบดำเนินการด้วยครับ: เรื่องที่ 2 โครงการก่อสร้างรางระบายน้ำ คสล.จากบ้านนายวีระ แต้มกระโทก–บ้านนางใส จำปีกลาง ไม่ทราบว่าโครงการนี้จะได้ดำเนินการภายในปีงบประมาณนี้หรือเปล่าครับ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ขอชี้แจงเกี่ยวกับโครงการจ่ายขาดเงินสะสมในปีงบประมาณ 2561 ก่อนนะครับ 1. โครงการรื้อบดอัดพื้นทางช่วงสิ้นสุดถนนคอนกรีต หมู่ที่ 3-คลองสวายสอ หมู่ที่12 เสร็จเรียบร้อยแล้ว 2. โครงการก่อสร้างถนนหินคลุกสายคลองดินดำจากสะพานคลองดินดำ-หมู่ที่ 9 กำลังดำเนินการอยู่ครับ 3.โครงการก่อสร้างถนนหินคลุกสายไร่นายธงชัย จำปาโพธิ์ – ไร่นายชู หมู่ที่ 7 บ้านแสงทอง ได้เปิดซองแล้วแต่ผู้รับจ้างยังไม่ได้มาทำสัญญา 4. โครงการก่อสร้างถนนหินคลุกสายสามแยกบ้านนายมงคล เหล็กทอง-สามแยกไร่นายศิริ เดชา หมู่ที่ 1 บ้านหนองตะไก้ ได้เปิดซองแล้วแต่ผู้รับจ้างยังไม่ได้มาทำสัญญา : ส่วนโครงการก่อสร้างรางระบายน้ำ คสล.จากบ้านนายวีระ แต้มกระโทก–บ้านนางใส จำปีกลางคงจะทำไม่ทันครับ |
|  | : ขอแจ้งเรื่องโครงการฝึกอบรมและศึกษาดูงาน เพื่อพัฒนาประสิทธิภาพการปฏิบัติงาน และโครงการพัฒนาคุณภาพชีวิตผู้สูงอายุตำบลหนองตะไก้ในส่วนโครงการของผู้สูงอายุผมจะขอแจ้งจำนวนผู้สูงอายุในแต่ละหมู่ว่าต้องหาผู้สูงอายุจำนวนกี่คน หมู่ที่ 1 จำนวน 6 คน , หมู่ที่ 2 จำนวน 12 คน , หมู่ที่ 3 จำนวน 7 คน , หมู่ที่ 4 จำนวน 10 คน , หมู่ที่ 5 จำนวน 4 คน , หมู่ที่ 6 จำนวน 8 คน , หมู่ที่ 7 จำนวน 9 คน , หมู่ที่ 8 จำนวน 10 คน , หมู่ที่ 9 จำนวน 2 คน , หมู่ที่ 10 จำนวน 3 คน , หมู่ที่ 11 จำนวน 5 คน , หมู่ที่ 12 จำนวน 3 คน |
| สมาชิกสภา อบต.หมู่ที่ 4(นายพงษ์ศิริ ชิดดีนอก) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ผมขอถามเรื่องการให้หาผู้สูงอายุไปดูงานขอให้แจ้งเฉพาะสมาชิกสภา อบต.เป็นผู้หาก็พอไม่ต้องแจ้งผู้ใหญ่บ้านครับเพราะมันจะซ้ำกันและเกิดการสับสน  |
| สมาชิกสภา อบต.หมู่ที่ 7 (นายสิรภพ ดอนกระโทก) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ผมมีเรื่องจะชี้แจงดังนี้ เรื่องที่ 1 โครงการ “big cleaning day” ที่เราทำกันเป็นประจำทุกวันพุธแรกของเดือน อย่างเดือนนี้เรานัดกันที่จะพัฒนาที่หมู่ที่ 12 รู้สึกว่าเดียวนี้เราจะไม่ค่อยไปร่วมกิจกรรมกันเลยครับ ขอให้มาร่วมกิจกรรมกันบางเพื่อแสดงถึงความสามัคคีในองค์กรของเรา แล้วก็ขอให้พนักงานออกไปร่วมกิจกรรมเร็วๆด้วยครับไม่ใช่ออกไปช้ามาก: เรื่องที่ 2 โครงการ อปพร.ที่ได้ไปอบรมมาแล้ว พอดีผมได้เป็นประธาน อปพร.ตำบลหนองตะไก้ สมาชิก อปพร.ได้ออกกิจกรรมร่วมกับ อบต.หนองตะไก้ ทุกครั้ง  |
| สมาชิกสภา อบต.หมู่ที่ 3(นางรวยริน พิมพ์ปรุ) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ดิฉันมีเรื่องจะสอบถามดังนี้ เรื่องที่ 1 เรื่องศูนย์พัฒนาเด็กเล็ก คือ เมื่ออาทิตย์ที่แล้วได้มีการจัดโครงการที่ศูนย์พัฒนาเด็กเล็กจำนวน 2 โครงการในหนึ่งอาทิตย์ จัดโครงการติดกันแบบนี้แล้วจะเอาเวลาที่ไหนไปสอนเด็ก พอจัดโครงการก็ไม่มีการแจ้งสมาชิกสภา อบต.เลย เวลาชาวบ้านถามสมาชิกสภา อบต. ก็ตอบชาวบ้านไม่ได้ อย่างนี้มันเหมือนเราอยู่คนละองค์กรไหมค่ะ ที่บอกว่าเราจัดภายใน คำว่าภายในองค์กรของเราศูนย์พัฒนาเด็กเล็กยังอยู่ในองค์กรของเราอยู่ไหม หรือว่าภายในเฉพาะโรงเรียนของเขาแล้วมีผู้ปกครองฝากถามมาว่าเงินที่หักไว้ซื้อแอร์เมื่อไหร่จะซื้อมาติดตั้งค่ะ: เรื่องที่ 2 เรื่องการทำงานของพนักงาน เวลามีชาวบ้านมาติดต่อราชการการให้บริการของพนักงานพูดจาก็ขอให้พูดกับชาวบ้านดีๆหน่อย และเรื่องการมาทำงานของพนักงานมีชาวบ้านฝากมาถามว่า อบต. เขามาทำงานกันกี่โมง ชาวบ้านมาติดต่อตอน 2 โมงเช้า ก็ไม่เจอใคร บางทีมาบ่าย 2 โมงก็ไม่เจอ จะไปไหนก็ต้องแจ้งไว้ด้วยว่าไปไหน เวลาราชการ 08.00 น. – 16.00 น. ก็ขอให้มาทำงานให้ตรงเวลาด้วยค่ะ  |
| นายก อบต.(นายสุรทิน วัชรประทีป) | : เรียน ท่านประธานสภาฯและสมาชิกสภาองค์การบริหารส่วนตำบลหนองตะไก้ สำหรับเรื่องเกี่ยวกับศูนย์พัฒนาเด็กเล็กฯ ในส่วนของรายละเอียดต่างๆ ขออนุญาตให้นาย พรพิชัย สิงหาท้าว ผู้อำนวยการกองการศึกษาฯเป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผอ.กองการศึกษาฯ(นายพรพิชัย สิงหาท้าว) | : เรียน ท่านประธานสภาฯและสมาชิกสภาองค์การบริหารส่วนตำบลหนองตะไก้ ในส่วนที่ท่านสมาชิกสภา อบต.ได้สอบถาม ผมขอชี้แจงอย่างนี้ครับ ในส่วนกิจกรรมของศูนย์พัฒนาเด็กเล็กฯ ส่วนใหญ่จะไม่มีการเรียนการสอนในรายวิชาเหมือนกับโรงเรียนประถมหรือโรงเรียนมัธยม หลักสูตรการสอนของศูนย์พัฒนาเด็กเล็ก คือ การจัดกิจกรรมเป็นส่วนใหญ่ กิจกรรมหมายความว่าให้เด็กเล่นได้เรียนรู้ตามวัยของเขา ในส่วนกิจกรรมที่จัดขึ้นเป็นกิจกรรมภายใน คำว่ากิจกรรมภายในคือกิจกรรมที่อยู่ในหน่วยการเรียน ที่ครูได้จัดกิจกรรมหรือโครงการขึ้นมาเราได้ทำข้อตกลงกันไว้ว่าเราจะไม่เชิญสมาชิกสภา อบต. ร่วม แต่บางกิจกรรมจะเชิญผู้ปกครองเข้าร่วมเพราะเป็นกิจกรรมที่ผู้ปกครองต้องมีส่วนร่วมด้วย ในส่วนกิจกรรมที่ อบต.จัดขึ้นโดยใช้งบประมาณของ อบต. ทางกองการศึกษาก็จะเชิญท่านสมาชิกสภา อบต.เข้าร่วม อย่างเช่น โครงการส่งเสริมการศึกษาเพื่อเพิ่มพัฒนาการของเด็ก(กิจกรรมวันเด็ก) และโครงการประชุมผู้ปกครอง เราจะมี 2 โครงการที่เราจะเชิญท่านสมาชิกสภา อบต.เข้าร่วม เพื่อรับฟังปัญหาและพิจารณาปัญหาที่ผู้ปกครองเสนอมา เป็น 2 โครงการที่เราเน้นว่าอยากให้ท่านสมาชิกเข้าร่วม ส่วนกิจกรรมของ สปสช. เราได้รับเงินอุดหนุนจากกองทุนหลักประกันสุขภาพฯ เป็นงบประมาณภายนอก ในส่วนนี้เราจะเชิญคณะกรรมการสถานศึกษาเข้าร่วม แต่ทั้งหมดทุกโครงการที่ดำเนินการจัดกิจกรรมนี้เราขอทำความเข้าใจว่า ขออนุญาตเชิญท่านสมาชิกสภา อบต. ด้วยกัน 2 โครงการ คือ 1.โครงการส่งเสริมการศึกษาเพื่อเพิ่มพัฒนาการของเด็ก(กิจกรรมวันเด็ก) 2.โครงการประชุมผู้ปกครอง ในส่วนเรื่องการหักเงินฝากเพื่อจัดซื้อแอร์ ตามที่ทางคณะกรรมสถานศึกษาและทางคณะผู้บริหาร ได้มีหนังสือไปแล้วว่าไม่มีนโยบายเรียกเก็บเงินใดๆทั้งสิ้นจากผู้ปกครอง ทางผมก็เพิ่งทราบข้อมูลเหมือนกันครับ ขอขอบคุณข้อมูลจากท่านสมาชิกสภา อบต. เดี๋ยวผมจะต้องไปสอบถามรายละเอียดกับทางคณะครูครับ  |
| สมาชิกสภา อบต.หมู่ที่ 3(นางรวยริน พิมพ์ปรุ) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ตามที่ท่าน ผอ.กองการศึกษาฯ ได้ชี้แจงว่า ทางศูนย์พัฒนาเด็กเล็กไม่มีการเรียนการสอน คือเหมือนการรับเลี้ยงเด็กแล้วทางศูนย์พัฒนาเด็กเล็กได้มีการทำความเข้าใจกับผู้ปกครองหรือไม่ว่าศูนย์เด็กเรามีหน้าที่อะไร คือผู้ปกครองทุกคนเข้าใจว่าเอาลูกมาเข้าโรงเรียนก็ต้องการให้ลูกมีความรู้ เขาไม่ได้เข้าใจว่าศูนย์พัฒนาเด็กเล็กของเรามีหน้าที่คือทำกิจกรรมไม่ได้สอนเหมือนโรงเรียนทั่วไป  |
| นายก อบต.(นายสุรทิน วัชรประทีป) | : เรียน ท่านประธานสภาฯและสมาชิกสภาองค์การบริหารส่วนตำบลหนองตะไก้ สำหรับเรื่องการเรียนการสอนของศูนย์พัฒนาเด็กเล็กฯ ขออนุญาตให้นายพรพิชัย สิงหาท้าว ผู้อำนวยการกองการศึกษาฯเป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผอ.กองการศึกษาฯ(นายพรพิชัย สิงหาท้าว) | : เรียน ท่านประธานสภา ฯและสมาชิกสภาองค์การบริหารส่วนตำบลหนองตะไก้ ในส่วนที่ท่านสมาชิกสภา อบต. ได้สอบถาม ผมขอชี้แจงอย่างนี้ครับ ตามหลักสูตรแล้วก็มีในส่วนของการจัดการเรียนการสอนจะเน้นในด้านพัฒนาการเด็ก โดยจะแยกเป็น 2 ขวบ จะเน้นพัฒนาการใช้มือกล้ามเนื้อมัดเล็ก 3 ขวบก็จะเป็นกล้ามเนื้อมัดใหญ่ 4 ขวบ ก็จะเป็นการช่วยเหลือตัวเอง 5 ขวบก็จะเป็นการขีดเขียน นี่คือตามหลักสูตรของกรมการปกครองท้องถิ่น แต่จบไปไม่สามารถอ่านหนังสือได้ เว้นแต่ว่าครูในห้องเรียนนั้นจะสอนเสริมให้แก่เด็ก การสอนเสริมคือจะมีแบบฝึกหัดในการสอนเสริมให้ ถ้าจบจากศูนย์พัฒนาเด็กเล็กฯ 5-6 ขวบ จะตรงกับอนุบาล 2 แล้วจึงจะไปต่อในอนุบาล 3คือย่างเข้าปีที่ 6-7 จะขึ้นประถมศึกษาปีที่ 1 แล้วจะเริ่มมีการเขียนอ่านได้ แต่หลักสูตรจริงๆ ของศูนย์พัฒนาเด็กเล็กไม่ได้ระบุว่าจะต้องเขียนอ่านได้กี่คำ ตามหลักสูตรของประถมศึกษาเด็กประถมศึกษาปีที่ 1 จะต้องเขียนอ่านอย่างน้อย 50 คำ สามารถสะกด ก.ไก่ ได้ ถ้าตามหลักสูตรของประถม แต่หลักสูตรของเราจะไปเน้นกล้ามเนื้อมันเล็กมัดใหญ่แล้วก็การช่วยเหลือตัวเอง เดี๋ยวประชุมครั้งต่อไปผมจะไปอธิบายให้ผู้ปกครองได้ฟังครับ  |
| สมาชิกสภาอบต. หมู่ที่ 1(นายสุรพงษ์ ดื่มพุทรา) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ผมขอเสริมเรื่องศูนย์พัฒนาเด็กเล็กไม่ใช่โรงเรียนอนุบาล ผมเคยพูดย้ำให้ท่านสมาชิกสภาอบต. ฟังแล้ว และถ้ามีโอกาสผมก็อยากไปพูดให้ผู้ปกครองได้ฟัง ผู้ปกครองเขาไม่เข้าใจเขาคิดว่าศูนย์พัฒนาเด็กเล็ก เป็นโรงเรียนอนุบาล แต่ที่จริงมันไม่ใช่ คำว่าศูนย์พัฒนาเด็กเล็กคือศูนย์รับฝากเด็กตั้งแต่ 2 ขวบครึ่ง ถึง 5 ขวบ เราไม่ได้อยู่ใน พรบ.การศึกษา พ.ศ.2542 เพราะเราไม่ได้มีฐานะเป็นโรงเรียน แต่ตัวครูของศูนย์พัฒนาเด็กเล็กของเราชอบพูดอนุบาล 1 อนุบาล 2 แต่ที่จริงแล้วมันไม่ถูกต้องเขาต้องเรียกประถมวัย แล้วคณะครูก็จะทำหน้าที่สอนเหมือนโรงเรียนอนุบาลแต่จริงๆแล้วเราไม่มีหน้าที่ที่จะสอนเหมือนโรงเรียนอนุบาล จึงทำให้ผู้ปกครองเข้าใจผิดกัน จริงๆแล้วถ้าผู้ปกครองคนในไม่พอใจที่จะมาฝากเด็กกับศูนย์พัฒนาเด็กเล็กก็ให้ไปเรียนโรงเรียนเอกชนก็ได้ เพราะว่าศูนย์พัฒนาเด็กเล็กเรามีหน้าที่แค่รับฝากเลี้ยงดูเพื่อพัฒนาการเด็กตามที่ท่าน ผอ.กองการศึกษาบอกครับเราไม่ได้มีหน้าที่สอน ถามว่าครูเขาได้สอนหรือเปล่า คณะครูเขาสอนแต่ไม่ได้เจาะลึกเหมือนโรงเรียนอนุบาล ที่เขามีหลักสูตรอนุบาล เพื่อที่จะเข้าประถมศึกษาปีที่ 1 ได้ ตาม พรบ.การศึกษา พ.ศ.2542 แต่ศูนย์พัฒนาเด็กเล็กเราไม่ได้มีหน้าที่ตรงนั้น |
| รองนายก อบต.(นายวีระ แต้มกระโทก) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ผมขอแจ้งเรื่อง ตอนนี้ผมได้ประสานงานกับทหารช่างพัฒนาเขามีโครงการมาให้เราแต่ต้องให้เราเคลียร์พื้นที่ระหว่างเส้นแยกไร่นายศิริ เดชา ถึง ด่านตลอด ให้เคลียร์พื้นที่ให้เรียบร้อยแล้วทางทหารช่างจะได้เอาเข้าแผนไว้ และเส้นของหมู่ที่ 5 บ้านยอกขามไปปักข่อย ทางทหารได้มาดูแล้วเขาให้เคลียร์พื้นที่ให้เขาเพื่อที่จะเอาเข้าแผน ส่วนเส้นหนองตะโกถึงหนองไทรเขาได้เอาเข้าไว้ในแผนเรียบร้อยแล้ว |
| สมาชิกสภา อบต.หมู่ที่ 11(นายอูน กรวยสวัสดิ์) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ มีชาวบ้านฝากมาถามว่าถนนสายคลองสวายสอจะมีหน่วยงานไหนมาทำต่ออีกหรือเปล่าครับ |
| นายก อบต.(นายสุรทินวัชรประทีป) | : เรียน ท่านประธานสภาฯและสมาชิกสภาองค์การบริหารส่วนตำบลหนองตะไก้ สำหรับถนนเส้นคลองสวายสอก็คงจะเป็นงบประมาณของ อบต.หนองตะไก้ เพราะมันไม่มีเส้นทางนี้อยู่ในบัญชีของ อบจ. ก็ต้องขอฝากท่านสมาชิกสภา อบต.ได้เสนอเข้าแผนพัฒนาท้องถิ่นสี่ปีไว้ด้วยครับ |
| สมาชิกสภาอบต. หมู่ที่ 1(นายสุรพงษ์ ดื่มพุทรา) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ผมขอฝากอีกเรื่องครับ เรื่อง ขอให้ท่านมีการอบรมบุคลิกภาพให้พนักงานด้วยครับ เพราะบางคนเขาก็ไม่รู้จริงๆนะครับว่าต้องทำตัวยังไง แต่งตัวยังไง ต้อนรับยังไง อบต.ของเราไม่เห็นมีโครงการแบบนี้บ้าง จะได้แต่งตัวให้เหมาะสมกับสถานที่ พนักงานบางคนจะได้รู้ว่าการเข้าสังคมมันเป็นยังไงบ้าง ควรมีสัมมาคารวะ พูดจาให้ไพเราะ ผมขอฝากการอบรมบุคลิกภาพของพนักงานไว้ด้วยครับ |
| ประธานสภาฯ(นายสุชาติ ตรงกลาง) | : ขอขอบคุณท่านสมาชิกฯ ท่านนายกฯ พร้อมทั้งผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต. หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ: ขอปิดประชุม |
|  |  |

ปิดประชุมเวลา 14.30 น.

 (ลงชื่อ) *สุเมธ ทิศกลาง* ผู้บันทึกรายงานการประชุม

 (นายสุเมธ ทิศกลาง)

####  เลขานุการสภาองค์การบริหารส่วนตำบลหนองตะไก้

 (ลงชื่อ) *รวยริน พิมพ์ปรุ* ผู้ตรวจรายงานการประชุม

 (นางรวยริน พิมพ์ปรุ)

สมาชิกสภาองค์การบริหารส่วนตำบลหนองตะไก้ หมู่ที่ 3

 (ลงชื่อ) *พงษ์ศิริ ชิดดีนอก* ผู้ตรวจรายงานการประชุม

 (นายพงษ์ศิริ ชิดดีนอก)

สมาชิกสภาองค์การบริหารส่วนตำบลหนองตะไก้ หมู่ที่ 4

 (ลงชื่อ) *ชะม้าย ศรีเกาะ* ผู้ตรวจรายงานการประชุม

 (นางชะม้าย ศรีเกาะ)

สมาชิกสภาองค์การบริหารส่วนตำบลหนองตะไก้ หมู่ที่ 11

 (ลงชื่อ) *สุชาติ ตรงกลาง* ผู้รับรองรายงานการประชุม

 (นายสุชาติ ตรงกลาง)

 ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้มีมติรับรองรายงานการประชุมสภาสมัยสามัญ **สมัยที่ 3 ประจำปี พ.ศ. 2561 ครั้งที่ 2**  วันที่ 15 สิงหาคม พ.ศ. 2561 **เมื่อการประชุมสมัยวิสามัญ สมัยที่ 1 ประจำปี พ.ศ. 2561 วันที่ 28 กันยายน พ.ศ. 2561**

 (ลงชื่อ) *สุชาติ ตรงกลาง* ผู้รับรองรายงานการประชุม

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้

**คณะกรรมการตรวจรายงานการประชุมสภาองค์การบริหารส่วนตำบลหนองตะไก้**

**ประชุมตรวจรายงานการประชุมสภา เมื่อวันที่ 15 สิงหาคม พ.ศ.2561**

 (ลงชื่อ) รวยริน พิมพ์ปรุ ประธานกรรมการ

 (นางรวยริน พิมพ์ปรุ)

สมาชิกสภา อบต. หมู่ที่ 3

(ลงชื่อ) พงษ์ศิริ ชิดดีนอก กรรมการ

(นายพงษ์ศิริ ชิดดีนอก)

สมาชิกสภา อบต. หมู่ที่ 4

 (ลงชื่อ) ชะม้าย ศรีเกาะ เลขานุการและกรรมการ

(นางชะม้าย ศรีเกาะ)

สมาชิกสภา อบต. หมู่ที่ 11

**การรับรองรายงานการประชุม**

- สภาองค์การบริหารส่วนตำบลหนองตะไก้มีมติรับรองรายงานการประชุมสภาสมัยสามัญ สมัยที่ 3 ประจำปี พ.ศ. 2560 ครั้งที่ 2 วันที่ 14 สิงหาคม พ.ศ. 2560 **เมื่อการประชุมสมัยวิสามัญ สมัยที่ 1 ประจำปี พ.ศ. 2560วันอังคารที่ 19 ตุลาคม พ.ศ. 2560**

 (ลงชื่อ) สุชาติ ตรงกลาง

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้